หุ้นเอเชียปรับลงเช้านี้สวนทางดัชนีดาวโจนส์ทำนิวไฮรับแนวโน้มผลประกอบการบจ.สดใส
ตลาดหุ้นเอเชียปรับลงเช้านี้สวนทางดัชนีดาวโจนส์สดใสขานรับแนวโน้มผลประกอบการบจ.
10 ม.ค. 2561

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,832.81 จุด ลดลง 17.18 จุด, -0.07% ดัชนี PSE Composite ตลาดหุ้นฟิลิปปินส์เปิดวันนี้ที่ 8,914.25 จุด ลดลง 9.47 จุด, -0.11% ดัชนี HSI ตลาดหุ้นฮ่องกงเปิดวันนี้ที่ 31,009.24 จุด ลดลง 2.17 จุด, -0.01% ดัชนี SSE Composite ตลาดหุ้นจีนเปิดวันนี้ที่ 3,414.11 จุด เพิ่มขึ้น 0.21 จุด, +0.01%  ดัชนี TAIEX ตลาดหุ้นไต้หวันเปิดวันนี้ที่ 10,915.32 จุด เพิ่มขึ้น 0.43 จุด, +0.00% ดัชนี KOSPI ตลาดหุ้นเกาหลีใต้เปิดวันนี้ที่ 2,516.33 จุด เพิ่มขึ้น 6.10 จุด, +0.24% ดัชนี FTSE STI ตลาดหุ้นสิงคโปร์เปิดวันนี้ที่ 3,518.76 จุด ลดลง 5.89 จุด, -0.17% ดัชนี FBMKLCI ตลาดหุ้นมาเลเซียเปิดวันนี้ที่ 1,828.90 จุด เพิ่มขึ้น 1.95 จุด, +0.11%
อย่างไรก็ตามดัชนีดาวโจนส์ตลาดหุ้นนิวยอร์กปิดพุ่งขึ้นทำนิวไฮเมื่อคืน ขานรับมุมมองบวกเกี่ยวกับแนวโน้มผลประกอบการของบริษัทจดทะเบียน โดยดัชนีเฉลี่ยอุตสาหกรรมดาวโจนส์ปิดที่ 25,385.80 จุด พุ่งขึ้น 102.80 จุด หรือ +0.41% ดัชนี S&amp;P500 ปิดที่ 2,751.29 จุด เพิ่มขึ้น 3.58 จุด หรือ +0.13% และดัชนี Nasdaq ปิดที่ 7,163.58 จุด เพิ่มขึ้น 6.19 จุด หรือ +0.09%
สำหรับข้อมูลเศรษฐกิจด้านอื่นๆของสหรัฐที่จะมีการเปิดเผยในสัปดาห์นี้ ได้แก่ ดัชนีราคานำเข้า-ดัชนีราคาส่งออกเดือนธ.ค., สต็อกสินค้าคงคลังภาคค้าส่งเดือนธ.ค., จำนวนผู้ขอรับสวัสดิการว่างงานรายสัปดาห์, ยอดค้าปลีกเดือนธ.ค. และสต็อกสินค้าคงคลังภาคธุรกิจเดือนพ.ย.
ขณะที่ข้อมูลเศรษฐกิจจีนที่นักลงทุนให้ความสนใจนั้น สำนักงานสถิติแห่งชาติจีน (NBS) เปิดเผยในวันนี้ว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ ปรับตัวขึ้น 1.8% ในเดือนธ.ค. เมื่อเทียบเป็นรายปี